b'\n_START_ARTICLE_\nAndrej Gaji\xc4\x87\n_START_SECTION_\n\xc5\xbdivotopis\n_START_PARAGRAPH_\nOsnovnu \xc5\xa1kolu i gimnaziju poha\xc4\x91ao je u Bosanskoj Gradi\xc5\xa1ci i Bugojnu, a studij biologije zavr\xc5\xa1io je na Prirodno-matemati\xc4\x8dkom fakultetu u Sarajevu._NEWLINE_Godine 2008. s Gregom Nowellom na Malti osniva Sharklab, neprofitnu organizaciju koja se primarno bavi istra\xc5\xbeivanjem pre\xc4\x8dnoustih (morski psi, ra\xc5\xbeovke) na podru\xc4\x8dju Sredozemlja. Trenuta\xc4\x8dno je rukovoditelj Odjela za prou\xc4\x8davanje morskih \xc5\xbeivotinja Shark Tales pri National Geographicu te je generalni direktor Sharklaba. U sklopu terenskih istra\xc5\xbeivanja prou\xc4\x8dava morska stani\xc5\xa1ta na podru\xc4\x8dju Sredozemnog, Jadranskog i Crvenog mora, dok su laboratorijska istra\xc5\xbeivanja vezana za detekciju, tretman i prevenciju oboljenja kod morskih pasa. Opse\xc5\xbeno je istra\xc5\xbeivao podmorje Neumskog zaljeva i isto\xc4\x8dnog Jadrana._NEWLINE_Autor je vi\xc5\xa1e oko 70 znanstvenih radova, dvije knjige i nekoliko kra\xc4\x87ih dokumentarnih filmova.'